**ELŐTERJESZTÉS**

Tiszavasvári Város Önkormányzata Képviselő-testületének

**2023. szeptember 28-án** tartandó rendes nyílt ülésére

Az előterjesztés tárgya: **a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021 (XII.2.) önkormányzati rendelet módosításáról**

Melléklet: -

A előterjesztés előadója: Dr. Kórik Zsuzsanna jegyző

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/3891/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ intézményvezetője | szeszk@gmail.com |

Tiszavasvári, 2023. szeptember 22.

**Krasznainé dr. Csikós Magdolna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021 (XII.2.) önkormányzati rendelet módosításáról**

**Tisztelt Képviselő-testület!**

2022. január 1. napjától egy teljeskörűen felülvizsgált szociális rendeletet léptetett életbe az önkormányzat a 22/2021. (XII.2.) rendelettel.

Ezen rendelet azóta több alkalommal már módosításra került.

**I. Jelenleg a szociális rendelet módosítása az alábbiak miatt válik szükségessé:**

A jelenleg hatályos rendelet 17.§-a szabályozza az egyszeri támogatást, vagy közismertebb nevén településünkön a „karácsonyi támogatást”.

**Az egyszeri támogatás** kérelemre megállapítható támogatási forma.

Évente egy alkalommal nyújtható, és jellemzően decemberben kerül kifizetésre a 65 év feletti, tiszavasvári lakosok számára.

A Szabolcs-Szatmár-Bereg Megyei Kormányhivatal Hatósági Főosztály Törvényességi Felügyeleti Osztálya 2021. évi szakmai konzultációs javaslata alapján ezen támogatási forma jogosultsági feltételeként már a rendelet 2021. évi felülvizsgálatakor szükséges volt szabályozni valamilyen szociális rászorultsági feltételt.

A Kúria Önkormányzati Tanácsa több döntésében is elvi éllel hangsúlyozta, hogy a rászorultsági elvet feltételezni kell az egyes szociális ellátások mögött.

A Kúria Önkormányzati Tanácsának Köf.5.030/2019./3. számú határozata szerint meghatározott életkor elérése, illetve el nem érése nem tekinthető szociális szempontnak.

**A támogatás összege 9000 Ft összegben van jelenleg szabályozva a rendeletben.**

**A kormányhivatal korábbi észrevétele alapján konkrét összeg meghatározása javasolt a jogbiztonság érdekében.**

**A szociális támogatások feladatra kapott összeg felhasználása jelenlegi állapotban azt mutatja, hogy ezen összeg emelhető 10.000 Ft-ra.** Ez kb. a várható kérelemszámok alapján (kb. 1600 db) 1-1,5 millió Ft többletkiadást jelent, melyet a szociális támogatásokra tervezett költségvetési összeg fedezni fog.

Jelenleg ezen egyszeri támogatási formára a költségvetésben betervezett összeg 15 millió Ft.

A rendelet jövedelemhatárainak a felülvizsgálata is indokolttá válhat a közeljövőben egyes támogatási formáknál (gyógyszertámogatás, lakásfenntartási támogatás, rendkívüli települési támogatás), mivel a nyugdíjak és a bérek évente növekszenek, így a korábbi támogatásban részesülők közül többen kiesnek. Ez is indokolja a feladaton megmaradó összegeket.

A következő évi normatíva, valamint a nyugdíjminimum alakulása tükrében így néhány hónapon belül aktuálissá válhat a szociális támogatások jövedelemhatárainak, azok formáinak felülvizsgálata.

**II. A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

*„****32. §*** *Fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.*

***33. §*** *Új fizetési kötelezettség megállapítása során figyelemmel kell lenni arra, hogy annak kivetésével, beszedésével, nyilvántartásával, ellenőrzésével összefüggő adminisztrációs költségek ne legyenek aránytalanul magasak a fizetési kötelezettségből származó bevétel összegéhez képest, illetve azokat nem haladhatják meg.”*

Itt nem keletkezik hátrányos szabályozás a jogosultakra, a támogatás összege emelése történik. Így ezen szabályozás alkalmazása mellőzhető.

Fentiekre tekintettel a rendelet hatálybalépésének időpontjaként **2023. október 1.** napját javaslom.

**III. A szociális rendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet hatályba lépésének a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1. társadalmi, gazdasági, költségvetési hatása:***

A módosításnak társadalmi, gazdasági, költségvetési hatásai jelentősek lehetnek, új szabályozások lépnek életbe. A költségvetésben 1-1,5 millió Ft kiadás rendelkezésre áll a szociális támogatás feladaton.

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható, nem vizsgálható.**

***3. Az adminisztratív terheket befolyásoló hatása:***

A tervezett módosítás értelmében az adminisztratív terhek változatlanok, hiszen plusz feladat nem keletkezik.

***4. A jogszabály megalkotásának szükségessége, a jogalkotás elmaradásának várható következményei:***

Az Szt.-ben lévő felhatalmazása alapján az önkormányzatnak rendeletalkotási kötelezettsége van a szociális támogatások, ellátások megállapítása vonatkozásában.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak.

**IV. Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.**

**A rendelet-tervezethez az indokolás is elkészült.**

***Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.***

Tiszavasvári, 2023. szeptember 22.

**Dr. Kórik Zsuzsanna**

**jegyző**

**RENDELET TERVEZET**

**Tiszavasvári Város Önkormányzata Képviselő-testületének .../2023. (IX. 29.) önkormányzati rendelete**

**a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021 (XII.2.) önkormányzati rendelet módosításáról**

A szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában, 32. § (3) bekezdésében, 48. § (4) bekezdésében, valamint a 62. § (2) bekezdésében, 92. § (1) bekezdés a) pontjában és a 92. §. (2) bekezdésében, a 132. § (4) bekezdés d) és g) pontjában kapott felhatalmazás alapján valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a) pontjában meghatározott feladatkörében eljárva a következőket rendeli el:

**1. §**

A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021. (XII. 2.) önkormányzati rendelet 17. § (2) bekezdése helyébe a következő rendelkezés lép:

„(2) Az egyszeri támogatás évente egy alkalommal, jogosultanként egységesen 10000 Ft összegben pénzbeli ellátásként állapítható meg.”

**2. §**

Ez a rendelet 2023. október 1-jén lép hatályba.

**Általános indokolás**

A jelenleg hatályos rendelet 17.§-a szabályozza az egyszeri támogatást, vagy közismertebb nevén településünkön a „karácsonyi támogatást”.

**Az egyszeri támogatás** kérelemre megállapítható támogatási forma.

Évente egy alkalommal nyújtható, és jellemzően decemberben kerül kifizetésre a 65 év feletti, tiszavasvári lakosok számára.

A Szabolcs-Szatmár-Bereg Megyei Kormányhivatal Hatósági Főosztály Törvényességi Felügyeleti Osztálya 2021. évi szakmai konzultációs javaslata alapján ezen támogatási forma jogosultsági feltételeként már a rendelet 2021. évi felülvizsgálatkor szükséges volt szabályozni valamilyen szociális rászorultsági feltételt.

A Kúria Önkormányzati Tanácsa több döntésében is elvi éllel hangsúlyozta, hogy a rászorultsági elvet feltételezni kell az egyes szociális ellátások mögött.

A Kúria Önkormányzati Tanácsának Köf.5.030/2019./3. számú határozata szerint meghatározott életkor elérése, illetve el nem érése nem tekinthető szociális szempontnak.

**A támogatás összege 9000 Ft összegben van jelenleg szabályozva a rendeletben.**

**A kormányhivatal korábbi észrevétele alapján konkrét összeg meghatározása javasolt a jogbiztonság érdekében.**

**A szociális támogatások feladatra kapott összeg felhasználása jelenlegi állapotban azt mutatja, hogy ezen összeg emelhető 10.000 Ft-ra.** Ez kb. a várható kérelemszámok alapján (kb. 1600 db) 1-1,5 millió Ft többletkiadást jelent, melyet a szociális támogatásokra tervezett költségvetési összeg fedezni fog.

Jelenleg ezen egyszeri támogatási formára a költségvetésben betervezett összeg 15 millió Ft.

**Részletes indokolás**

**Az 1. §-hoz**

Az egyszeri támogatási formánál a korábbi 9.000 Ft 10.000 Ft-ra nő, melyre az önkormányzat költségvetésében a fedezet biztosított.

**A 2. §-hoz**

A rendelet hatályba lépéséről rendelkezik, ami 2023. október 1. napja. A szabályozás csak előnyösebb szabályozást tartalmaz, így az rövid időn belül hatályba léphet.