**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. szeptember 28-án tartandó rendes ülésére**

Az előterjesztés tárgya: Tájékoztatás Tiszavasvári Járási Hivatal Munkaügyi Osztály épületének energetikai korszerűsítéséről

Melléklet: Alaprajz, helyszínrajz, Eljárást megindító felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/13336- /2023

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Sz.-Sz.-B. Vármegyei Kormányhivatal  Román István főispán | [hivatal@szabolcs.gov.hu](mailto:hivatal@szabolcs.gov.hu) |
|  |  |
|  |  |

Egyéb megjegyzés: -

Tiszavasvári, 2023. szeptember 22.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez –**

**Tájékoztatás Tiszavasvári Járási Hivatal Munkaügyi Osztály épületének energetikai korszerűsítéséről**

Tisztelt Képviselő-testület!

Tiszavasvári Város Önkormányzata a 43/2021 (VIII.12.) Kt. számú határozatával tulajdonosi hozzájárulását adta a Szabolcs-Szatmár-Bereg Megyei Kormányhivatalnak (továbbiakban Kormányhivatal), hogy a 4440 Tiszavasvári, Báthori u. 2. szám alatti 3 hrsz.-ú ingatlanon található önkormányzati tulajdonú, de Kormányhivatal által üzemeltetet Munkaügyi osztály épületét energetikailag felújítsa.

A Kormányhivatal tájékoztatott, hogy a beruházást a KEHOP-5.2.2-16-2016-00006 kódszámú „Épületenergetikai fejlesztések a Szabolcs-Szatmár-Bereg Vármegyei Kormányhivatalnál” című pályázatból valósítják meg. A beruházás bruttó értéke 16.441.467,- Ft.

A beruházás pontos műszaki tartalma:

„ Az épület jelenlegi energetikai besorolása HH (gyenge), amely a felújítás után BB (Közel nulla energiaigényre vonatkozó követelményeknek megfelelő) lesz. Az energetikai felújítás építészeti része magában foglalja a homlokzatok, lábazatok utólagos, 18 cm vastagságban elhelyezendő hőszigetelését, hálózással, színvakolattal, a padlástéri födém 22 cm vastagságú hőszigetelését, az épület valamennyi külső nyílászárójának cseréjét, 3 rétegű, fokozott hőszigetelő képességű, műanyag nyílászáróra, valamint a kivitelezéssel kapcsolatban szükségessé váló javítási munkákat. Az épületgépészeti munkarészek keretében a meglévő fűtési rendszerbe új kondenzációs gázkazán beépítésre kerül sor. Az energetikai korszerűsítés keretein belül az épületre napelem rendszer is felhelyezésre kerül, az épület elektromos áram fogyasztásának csökkentése érdekében.

A kivitelezés során elvégzendő főbb feladatok mennyiségben kifejezve az alábbiak:

* HHomlokzati falak szigetelése 176 m2-en
* Födém hőszigetelés 147 m2-en
* Homlokzati nyílászáró csere 23 m2-en
* 6,4 kWp teljesítményű Napelemes rendszer telepítése
* 100 W teljesítményű kondenzációs fali gázkazán beépítése 100 W”

A munkálatok befejezésének várható időpontja 2023. október 30. napja.

A műszaki dokumentációt az előterjesztés mellékletét képezi.

Megkérem a Tisztelt Képviselő-testületet, hogy a fentiek ismeretében a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. szeptember 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (IX. 28.) Kt. számú**

**határozata**

**Tájékoztatás Tiszavasvári Járási Hivatal Munkaügyi Osztály épületének energetikai korszerűsítéséről**

1. **Tudomásul veszi a 4440 Tiszavasvári, Bátori u. 2. szám alatti 3 hrsz.-ú ingatlanon található Munkaügyi Osztály épületének a felújítását bruttó 16.441.467,- Ft összegben és az alábbi műszaki tartalommal:**

* Homlokzati falak szigetelése 176 m2-en
* Födém hőszigetelés 147 m2-en
* Homlokzati nyílászáró csere 23 m2-en
* 6,4 kWp teljesítményű Napelemes rendszer telepítése
* 100 W teljesítményű kondenzációs fali gázkazán beépítése

1. **Felhatalmazza a polgármestert, hogy a 43/2021.(VIII.13.) Kt. számú határozat 2. mellékletében szereplő elszámolásra vonatkozó Megállapodásban foglaltak tekintetében folytassa le az egyeztetéseket és annak eredményéről tájékoztassa a testületet.**

**Határidő:** azonnal **Felelős:** Szőke Zoltán polgármester