**ELŐTERJESZTÉS**

**Tiszavasvári Város Önkormányzata Képviselő-testületének**

**2023. szeptember 28-án tartandó rendes ülésére**

Az előterjesztés tárgya: **a Tiszavasvári VI. számú felnőtt háziorvosi körzet ellátása érdekében kötött helyettesítési feladatellátási szerződés utólagos jóváhagyása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/7472-……/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.22. pontja |
| Szociális és Humán Bizottság | 5. melléklet 1.9. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. szeptember 21.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári VI. számú felnőtt háziorvosi körzet ellátása érdekében kötött helyettesítési feladatellátási szerződés utólagos jóváhagyásáról**

**Tisztelt Képviselő-testület!**

A képviselő-testület tudomásul vette dr. Kádár István háziorvos felmondását a Tiszavasvári VI. számú felnőtt háziorvosi körzet ellátására vonatkozóan, melynek eredményeként Doktor úr és az önkormányzat között létrejött feladatellátási szerződés 2023. október 31. napjával megszűnik. A praxisjog értékesítése jelen időpontig nem történt meg, így 2023. november 1. napjától az önkormányzat kötelezettsége a körzet ellátása.

2023. november 1. napjára az önkormányzatnak működési engedéllyel és NEAK finanszírozási szerződéssel kell rendelkeznie, melyhez a szükséges egyeztetéseket lefolytattam. A körzet helyettesítő ellátását 2023. november 1. napjától dr. Kiss István Zsolt háziorvos vállalta, az asszisztensi feladatokat Bakné Répási Ágnes diplomás ápoló látja el.

Tekintettel arra, hogy a működési engedélyezési eljárásnak és a finanszírozási eljárásnak fenti időpontig eredményesen be kell fejeződnie, dr. Kiss István Zsolt háziorvossal a helyettesítési feladatellátási szerződést megkötésre került és a szükséges egyéb dokumentumokkal együtt benyújtásra került az engedélyező hatósághoz.

A helyettes orvos finanszírozása a NEAK által kapott összegből kerül biztosításra, ugyanis az önkormányzat a NEAK finanszírozási szerződés alapján biztosított teljes finanszírozási összegből az 1 fő asszisztensi munkakört ellátó díjazásának levonását követően fennmaradt összeget a helyettes orvos által kiállított számla alapján részére átutalja. Kérem a képviselő-testület utólagos jóváhagyását dr. Kiss István Zsolttal kötött helyettesítési feladatellátási szerződés vonatkozásában.

Dr. Kádár Istvánnak a feladatellátási szerződés megszűnését követően még 6 hónapig van lehetősége a praxisjoga értékesítésére. Ezt követően a praxisjog az Országos Kórházi Főigazgatóságtól szerezhető majd meg.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2023. szeptember 21.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (IX.28.) Kt. számú**

**határozata**


**A Tiszavasvári VI. számú felnőtt háziorvosi körzet ellátása érdekében megkötött feladatellátási szerződés utólagos jóváhagyásáról**


Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:


1. **Dönt** arról, hogy a betöltetlen **Tiszavasvári VI. számú felnőtt háziorvosi** körzet helyettesítéssel történő **2023. november 1**. napjától kezdődő feladatellátására a **MEDICINA-EURO Egészségügyi Szolgáltató Kft.** –vel (székhelye: 4488 Beszterec, Petőfi u. 14., cégjegyzékszáma: 15-09-069522, adószáma: 13373643-1-15, bankszámlaszáma: 11600006-00000000-84065315, képviseli: dr. Kiss István Zsolt ügyvezető) megkötött helyettesítési feladatellátási szerződést a határozat 1 melléklete szerinti tartalommal utólag jóváhagyja.


**Határidő:** azonnal  **Felelős:** Szőke Zoltán polgármester


**…/2023. (IX.28.) Kt. sz. határozat 1. melléklete**


****

****

****

****

****

****