**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. szeptember 28-án**

**tartandó rendes ülésére**

Az előterjesztés tárgya:

**A NYÍREHAB-TEX Nonprofit Kft. villamos technikai berendezések korszerűsítésére vonatkozó bérbeszámítási kérelme**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/12188-2/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. szeptember 18.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A NYÍREHAB-TEX Nonprofit Kft. villamos technikai berendezések korszerűsítésére vonatkozó bérbeszámítási kérelméről**

**Tisztelt Képviselő-testület!**

A **NYÍRREHAB-TEX Nonprofit Kft.** - mint a Tiszavasvári, Gépállomás u. 3. szám alatti önkormányzati ingatlan bérlője – képviseletében Makra Zoltán ügyvezető 2023.07.31-én **bérbeszámítási kérelmet nyújtott be** az Önkormányzathoz, az ingatlanon történő **villamos technikai berendezések szabványossági korszerűsítésére** vonatkozóan, melyet azzal indokolt, hogy a beépítésre kerülő berendezések, eszközök az épület értékét emelik, az ingatlan biztonságát szabványossági előírás alapján szavatolják.

Az ügyvezető tájékoztatott arról, hogy az időszakos tűz, villám és érintésvédelmi ellenőrzés során megállapították, hogy a villamos hálózat egyes berendezései a jelenkori szabványossági előírásoknak nem felelnek meg, azok elavultak, biztonság technikailag nem elfogadhatóak.

A villamos technikai korszerűsítés teljes költsége **nettó 1.175.061 Ft**, mely tartalmazza az új berendezések, alkatrészek szabványos beépítését és működését, valamint a régi berendezések leszerelését, elszállítását, hulladék kezelését a hatályos környezetvédelmi előírásoknak megfelelően.

A Kft. ügyvezetője 2023.08.29-én írásban jelezte azt, hogy a tárgyban szereplő beruházás megvalósult, melyről fotókat csatolt be, megküldte a korszerűsítést elvégző Aranyász-Vill Kft. (4450 Tiszalök, Honvéd u. 12.) számlájának másolatát, valamint egy kimutatást a korszerűsítéssel érintett villamos technikai berendezésekről. A főépületben a régi elosztók helyett újak lettek szerelve, a betáp kábelek visszavágásra kerültek és újak lettek kötve, kicserélésre került 2 db elektromos szekrény, 13 db lámpatest és 2 db dugalj, leszerelésre pedig 2 db régi lámpatest és 8 db dugalj került.

Tájékoztatom a Testületet arról, hogy a NYÍRREHAB-TEX Nonprofit Kft. 2014.01.01-től bérlője a fenti önkormányzati ingatlannak, melyben megváltozott munkaképességű embereket foglalkoztatnak, illetve hímző üzemet működtetnek. A Tiszavasvári, Gépállomás u. 3. sz. alatti ingatlan bérlete után havonta fizetendő bérleti díj 131.675 Ft + ÁFA.

A Kft. 2020-ban a Gépállomás u. 3. szám alatti ingatlanon lévő főépület fűtéskorszerűsítését végezte el. A Képviselő-testület akkor hozzájárult ahhoz, hogy a fűtéskorszerűsítés 1.879.636 Ft költségéből 900.000 Ft a bérleti díjba engedményezésre, bérbeszámításra kerüljön.

A Képviselő-testület olyan esetekben támogatja az önkormányzati ingatlan bérlőjének bérbeszámítási kérelmét, amikor az épület központi berendezései, nyílászárói, vezetékhálózatai kerülnek a bérlő által cserére, korszerűsítésre, melyek az épület értékét növelik, illetve a bérleményből történő kiköltözést követően az épületben maradnak, nem kerülnek le/kiszerelésre.

Javaslom a Kft. bérbeszámításra vonatkozó kérelmének támogatását a határozat-tervezetben foglaltak szerint tekintettel arra, hogy a korszerűsítés jelen esetben az épület villamos technikai berendezéseiben történt.

Tiszavasvári, 2023. szeptember 18.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**A NYÍREHAB-TEX Nonprofit Kft. villamos technikai berendezések korszerűsítésére vonatkozó bérbeszámítási kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1.1. A Képviselő-testület **engedélyezi** a NYÍRREHAB-TEX Nonprofit Kft. bérlő részére a tiszavasvári 2448/10 hrsz-ú, valóságban a Tiszavasvári, Gépállomás u. 3. szám alatti önkormányzati ingatlan **villamos technikai berendezések szabványossági korszerűsítésének** elvégzését.

1.2. A Képviselő-testület hozzájárul ahhoz, hogy az 1.1. pontban meghatározott beruházás nettó 1.175.061 Ft költségéből **nettó** **600.000 Ft** a bérleti díjba engedményezésre (bérbeszámításra) kerüljön.

2.1. A bérbeszámítás kezdő időpontja: 2023. október 01.

2.3. A bérlő a munkálatok befejezését követően a **villamos technikai berendezések korszerűsítés** költségéről nevére szóló számlát köteles az Önkormányzat részére bemutatni.

3. A 1.2. pontban meghatározott bérbeszámítandó összeg 6 havi bontásban, havonta **100.000 Ft összegben kerül a havi bérleti díjba engedményezésre ÁFA hatályán kívüli tételként.** Így a 100.000 Ft oly módon kerül a nettó bérleti díjból levonásra, hogy az ÁFA összege nem módosul.

4. A Képviselő-testület felkéri a Polgármestert, hogy

- a Képviselő-testület döntéséről tájékoztassa a NYÍRREHAB-TEX Kft. ügyvezetőjét.

- a bérbeszámításra vonatkozó megállapodást a bérlővel kösse meg.

Határidő: 2023. október 01. Felelős: Szőke Zoltán polgármester