**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. szeptember 28-án tartandó rendes ülésére**

Az előterjesztés tárgya: A „Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigényről szóló döntés módosítása

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/12417/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. szeptember 22.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

A „Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigényről szóló döntés módosítása

Tisztelt Képviselő-testület!

A **Tömb 2002 Kft.** (székhelye: 4220 Hajdúböszörmény, Polgári utca 13.) és Tiszavasvári Város Önkormányzata között 2022. január 27. napján vállalkozási szerződés jött létre a Találkozások Háza felújítási munkáinak kivitelezésére vonatkozóan a lefolytatott közbeszerzési eljárás eredményeként, az abban foglaltak szerint. A szerződésben vállalt műszaki tartalom teljesült, a beruházás 100 %-os készültségi fokban elkészült, azonban a **Vállalkozó** a Szerződés 6.1 pontja alapján, **nem tudta tartani a teljesítési határidőt**.

A Képviselő-testület a *„Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigény*” című, **178/2023. (VI.29.) Kt. számú határozatával** **tudomásul vette** Tiszavasvári Város Önkormányzata által **a TÖMB 2002 Kft-vel szemben bejelentette késedelmi kötbérigényt** nettó 18.672.044,- Ft. összeg erejéig, azzal, hogy ebből az összegből beszámítási igény késedelmi kötbérigény címén a végszámlából **nettó 9.336.021,- Ft. összeg terhére** történik.

Fenti határozat alapján Tiszavasvári Város Önkormányzata érdekeinek képviseletére **külön megbízást adtam a Dr. Vaskó Ügyvédi Iroda részére.** A keresetlevelet Ügyvéd úr benyújtotta a Nyíregyházi Járásbíróságra, a késedelmi kötbér, valamint annak késedelmi kamatai megfizetésére, azonban a határozattól eltérően nem nettó 9.336.021,- Ft. összeg erejéig, hanem **a teljes kötbérigény összegére, azaz nettó 18.9336.021,- Ft. erejéig**.

Fentiek miatt a korábbi döntés módosítását javaslom, aszerint, hogy abban a teljes késedelmi kötbérigény kerüljön feltüntetésre.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. szeptember 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (IX.28.) Kt. számú**

**határozata**

A„Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigényről szóló döntés módosítása

Tiszavasvári Város Önkormányzata Képviselő-testülete a „*Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigényről*” szóló 178/2023. (VI.29.) Kt. számú határozatát az alábbiak szerint módosítja:

1. A „*Találkozások Háza – megismételt eljárás” közbeszerzési eljárás eredményeként kötött vállalkozási szerződéssel kapcsolatos kötbérigényről*” szóló 178/2023. (VI.29.) Kt. számú határozat 1. pontja az alábbiak szerint módosul:

„1. Tudomásul veszi **Tiszavasvári Város Önkormányzata** által **a TÖMB 2002 Kft.-vel szemben** - a Polgári Törvénykönyvről szóló **2013. évi V. törvény 6:49 § (1)-(2) bekezdésére** hivatkozva **– bejelentett késedelmi kötbérigényt nettó** **18.672.044,- Ft**. **összeg erejéig.”**

2. Az 1. pont szerinti határozat egyéb rendelkezései változatlanul érvényben maradnak.

**Határidő**: azonnal **Felelős:** Szőke Zoltán polgármester